CELEX: 62014CB0086
Language: et
Date: 2014-12-11 00:00:00
Title: Kohtuasi C-86/14: Euroopa Kohtu (kaheksas koda) 11. detsembri 2014. aasta määrus (Juzgado de lo Social no 1 de Granada eelotsusetaotlus – Hispaania) – Marta León Medialdea versus Ayuntamiento de Huetor Vega (Eelotsusetaotlus — Sotsiaalpoliitika — Direktiiv 1999/70/EÜ — Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) raamkokkulepe tähtajalise töö kohta — Järjestikused tähtajalised töölepingud avalikus sektoris — Klausli 3 lõige 1 — Mõiste „tähtajaline töötaja” — Klausli 5 lõige 1 — Meetmed järjestikuste tähtajaliste töölepingute või töösuhete kuritarvituste vältimiseks — Sanktsioonid — Tähtajalise töösuhte ümberkvalifitseerimine mitte alaliseks tähtajatuks töölepinguks — Õigus hüvitisele)

20.4.2015   
            
            
               ET
            
            
               Euroopa Liidu Teataja
            
            
               C 127/3
            
         Euroopa Kohtu (kaheksas koda) 11. detsembri 2014. aasta määrus (Juzgado de lo Social no 1 de Granada eelotsusetaotlus – Hispaania) – Marta León Medialdea versus Ayuntamiento de Huetor Vega
   (Kohtuasi C-86/14) (1)
   
   ((Eelotsusetaotlus - Sotsiaalpoliitika - Direktiiv 1999/70/EÜ - Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) raamkokkulepe tähtajalise töö kohta - Järjestikused tähtajalised töölepingud avalikus sektoris - Klausli 3 lõige 1 - Mõiste „tähtajaline töötaja” - Klausli 5 lõige 1 - Meetmed järjestikuste tähtajaliste töölepingute või töösuhete kuritarvituste vältimiseks - Sanktsioonid - Tähtajalise töösuhte ümberkvalifitseerimine mitte alaliseks tähtajatuks töölepinguks - Õigus hüvitisele))
   (2015/C 127/04)
   Kohtumenetluse keel: hispaania
   
      Eelotsusetaotluse esitanud kohus
   
   Juzgado de lo Social no 1 de Granada
   
      Põhikohtuasja pooled
   
   
      Kaebaja: Marta León Medialdea
   
      Vastustaja: Ayuntamiento de Huetor Vega
   
      Resolutsioon
   
   
               1.
            
            
               Nõukogu 28. juuni 1999. aasta direktiivi 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta, lisas ära toodud ning 18. märtsil 1999 sõlmitud raamkokkuleppe tähtajalise töö kohta klauslit 2 ja klausli 3 lõiget 1 tuleb tõlgendada nii, et selline töötaja nagu põhikohtuasja kaebaja kuulub selle raamkokkuleppe kohaldamisalasse, sest see töötaja oli seotud oma tööandjaga tähtajaliste töölepingutega nimetatud klauslite tähenduses.
            
         
               2.
            
            
               Raamkokkulepet tähtajalise töö kohta tuleb tõlgendada nii, et sellega on vastuolus sellised siseriiklikud õigusnormid, nagu on kõne all põhikohtuasjas ja mis ei sisalda ühtegi tõhusat meedet karistamaks kuritarvituste eest raamkokkuleppe klausli 5 lõike 1 tähenduses, mis tulenevad sellest, et avalikus sektoris kasutatakse järjestikuseid tähtajalisi töölepinguid, kui selliste kuritarvituste eest karistamiseks ei ole siseriiklikus õiguskorras ühtegi tõhusat meedet.
            
         
               3.
            
            
               Eelotsusetaotluse esitanud kohtu ülesanne on hinnata vastavalt riigi õigusnormidele, kollektiivlepingutele ja/või praktikale, millist laadi hüvitis tuleb välja mõista sellisele töötajale nagu põhikohtuasja kaebaja, et see hüvitis kujutaks endast piisavalt tõhusat meedet karistamaks kuritarvituste eest raamkokkuleppe tähtajalise töö kohta klausli 5 lõike 1 tähenduses.
               Samuti on eelotsusetaotluse esitanud kohtu ülesanne anda vajaduse korral siseriikliku õiguse asjakohastele sätetele tõlgendus, mis on võimalikult hästi kooskõlas liidu õigusega.
            
         
      (1)  ELT C 142, 12.5.2014.